# Edvīns Ķeņģis

Edvins Kengis (en letó: Edvīns Ķeņģis) (Cēsis, 12 d'abril de 1959) és un jugador d'escacs letó, que té el títol de Gran Mestre des de 1991.
Tot i que està pràcticament inactiu des de 2006, a la llista d'Elo de la FIDE d'abril de 2015, hi tenia un Elo de 2545 punts, cosa que en feia el jugador número 4 de Letònia. El seu màxim Elo va ser de 2594 punts, a la llista de juliol de 2002 (posició 54 al rànquing mundial).

## Resultats destacats en competició

En Kengis obtingué el títol de Mestre Internacional el 1982 i el de GM el 1991. Ha estat vuit cops Campió de Letònia, els anys 1984, 1987, 1988, 1989, 1990, 1997, 2004 i 2005. Va guanyar el Campionat del Bàltic a Pärnu 1985 i empatà al primer lloc amb Alexander Shabalov i Alexander Malevinsky a Haapsalu 1986.
Va guanyar el Boston Open de 1989, empatà als llocs 2n-4t al Lloyds Bank Open 1990, fou primer al Campionat d'Estònia a Pühajärve el 2001, tot i que com que hi participava fora de concurs, el títol fou per Kaido Külaots, el 2002 empatà als llocs 3r-5è a Kilingi-Nõmme (Campionat d'Estònia, el campió fou Kaido Külaots), guanyà el torneig Golden Cleopatra a Egipte el 2003, guanyà el torneig Memorial Jyri Vetemaa inaugural, a Pärnu 2004, i empatà als llocs 2n-3r amb Vadim Malakhatko a l'edició de 2009 de l'Al Saleh 8th International Open al Iemen (el campió fou Aleksei Aleksàndrov).

### Participacions en competicions per equips

Kengis ha representat Letònia sis cops en les Olimpíades d'escacs (entre 1992–1998 i 2002–2004), un cop al 3r Campionat del món per equips a Lucerna 1993, i dos cops al Campionat d'Europa per equips, a Pula 1997 i a León 2001.

## Partides notables

* Edvins Kengis vs Garry Kasparov, Vilnius LTU 1973, defensa siciliana, atac Sozin, variant Leonhardt (B88), 1/2-1/2
* Larry Christiansen vs Edvins Kengis, Manila 1992, defensa Alekhine: Moderna, variant Larsen (B04), 0-1
* Edvins Kengis vs Francisco Vallejo-Pons Olimpíada de Bled 2002, defensa Wade: General (A41), 1-0

## Notes i referències

* ↑ «Nota biogràfica d'Edvīns Ķeņģis» (en anglès). Chessgames.com. [Consulta: 3 novembre 2011].
* ↑ «"Rànquing d'escaquistes per federació: Letònia"» (en anglès). lloc web de la FIDE. [Consulta: 5 abril 2015].
* ↑ Posició al rànquing mundial i evolució Elo d'Edvīns Ķeņģis «benoni.de» (en alemany). Arxivat de l'original el 2014-02-02. [Consulta: 3 novembre 2011].
* ↑ Gaige, Jeremy. Chess Personalia, A Biobibliography. McFarland, 1987, p. 209. ISBN 0-7864-2353-6.
* ↑ Aquesta edició fou un torneig internacional, Riga 2004, el qual pels jugadors letons tenia la consideració de campionat nacional. Crowther, Mark. «Latvian Championship, 2004» (en anglès). The Week In Chess 511, London Chess Center, 23-08-2004. Arxivat de l'original el 2012-03-06. [Consulta: 4 novembre 2011].
* ↑ Crowther, Mark. «Latvian Championship, 2005» (en anglès). The Week In Chess 550, London Chess Center, 23-05-2005. Arxivat de l'original el 2007-10-11. [Consulta: 4 novembre 2011].
* ↑ «Historial del Campionat d'escacs de Lètònia» (en castellà). ajedrezdeataque.com. [Consulta: 2 novembre 2011].
* ↑ «Campionat d'Estònia de 2001, classificació final» (en anglès). FIDE, 01-08-2001. [Consulta: 2 novembre 2011].
* ↑ Crowther, Mark. «Estonian Championships 2001» (en anglès). London Chess Center: The Week In Chess 356, 03-09-2001. Arxivat de l'original el 2008-07-04. [Consulta: 31 octubre 2011].
* ↑ Crowther, Mark. «2002 Estonian Championships» (en anglès). The Week in Chess 409, 09-09-2002. Arxivat de l'original el 2012-02-20. [Consulta: 2 novembre 2011].
* ↑ Eesti Maleliit - GM Edvins Kengis wins 1st Jyri Vetemaa Memorial tournament
* ↑ «Classificació final del "Al Saleh 8th International Open"» (en anglès). FIDE, 01-09-2009. [Consulta: 12 novembre 2011].
* ↑ «Fitxa d'Edvīns Ķeņģis» (en anglès). OlimpBase. [Consulta: 3 novembre 2011].

## Enllaços externs

* Estimació Elo d'Edvīns Ķeņģis a «chessmetrics.com». [Consulta: 3 novembre 2011]. (anglès)
* Bartelski, Wojciech. «Fitxa d'Edvīns Ķeņģis a OlimpBase» (en anglès). olimpbase.org. [Consulta: 3 novembre 2011].